PATVIRTINTA

 Radviliškio r. Šiaulėnų Marcelino Šikšnio

 gimnazijos direktoriaus 2021 m.

 gruodžio 31 d. įsakymu Nr. 1-21-57

**RADVILIŠKIO R. ŠIAULĖNŲ MARCELINO ŠIKŠNIO GIMNAZIJOS DUJINIŲ ĮRENGINIŲ PRIEŽIŪROS MEISTRO PAREIGYBĖS APRAŠYMAS**

**I. PAREIGYBĖ**

 1.1. Radviliškio r. Šiaulėnų Marcelino Šikšnio gimnazijos dujinių įrenginių priežiūros meistro (toliau – dujinių įrenginių priežiūros meistras) pareigybės aprašymas reglamentuoja šias pareigas užimančių asmenų darbinę veiklą.

 1.2. Pareigybės grupė – kvalifikuotas darbuotojas.

 1.3. Pareigybės lygis – C.

 1.4. Dujinių įrenginių priežiūros meistras tiesiogiai pavaldus direktoriaus pavaduotojui ūkio reikalams.

**II. SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

2.1. Dujinių įrenginių priežiūros meistras turi turėti ne žemesnį kaip vidurinį išsilavinimą ir asmens, atsakingo už šilumos ūkį, pažymėjimą.

 2.2. Dujinių įrenginių priežiūros meistras turi žinoti ir išmanyti:

 2.2.1. saugos taisykles prižiūrint gimnazijos šilumos ūkį;

 2.2.2. dujotiekio sistemas ir jų elementus, dujas deginančių įrenginių veikimo principus;

 2.2.3. žinoti pirmosios medicinos pagalbos suteikimo būdus nukentėjusiems nelaimingo atsitikimo metu ir mokėti praktiškai suteikti pirmąją pagalbą;

 2.2.4. žinoti gaisro gesinimo būdus ir priemones, mokėti jomis naudotis;

 2.2.5. žinoti elektrosaugos priemones ir mokėti jas naudoti.

 2.3. Dujinių įrenginių priežiūros meistras privalo vadovautis:

 2.3.1. Lietuvos Respublikos įstatymais ir poįstatyminiais aktais;

 2.3.2. Lietuvos Respublikos Vyriausybės nutarimais ir kitais Lietuvos Respublikoje galiojančiais norminiais aktais, reglamentuojančiais biudžetinių įstaigų veiklą, darbo santykius, darbuotojų saugą ir sveikatą;

 2.3.3. darbo tvarkos taisyklėmis;

 2.3.4. darbo sutartimi;

 2.3.5. šiuo pareigybės aprašymu;

 2.3.6. kitais gimnazijos lokaliniais dokumentais (įsakymais, taisyklėmis ir pan.).

**III. DUJINIŲ ĮRENGINIŲ PRIEŽIŪROS MEISTRO FUNKCIJOS**

 3.1. Yra atsakingas už gimnazijos dujų ūkį. Užtikrina saugų dujinės katilinės ir visos gimnazijos dujų sistemos veikimą, griežtai laikantis įstatymų, standartų, taisyklių, techninių dokumentų ir kitų norminių teisės aktų, reglamentuojančių šią veiklą, reikalavimų.

 3.2. Katilinės darbo metu kasdien pildo Katilinės kasdieninės priežiūros žurnalą, Operatyvinį žurnalą, Grupinio įrenginio kasdieninės priežiūros žurnalą.

 3.3. Užtikrina optimalią temperatūrą mokyklos patalpose.

 3.4. Kasdien kontroliuoja dujų lygį procentais rezervuaruose ir esant poreikiui užsako dujas.

 3.5. Nustatytais terminais organizuoja kontrolinių matavimo prietaisų patikrą.

 3.6. Esant gedimams katilinėje ar dujų įrenginiuose suderinęs su mokyklos direktoriumi, iškviečia meistrus atliekančius remontą.

 3.7. Yra atsakingas už mokyklos šilumos ūkį, prižiūri šilumos įrenginių techninę būklę, bei užsiima efektyviu ir saugiu šių įrenginių eksploatavimu.

 3.8. Efektyviai ir racionaliai naudoja darbo laiką, darbo metu neužsiiminėja pašaliniais darbais, tinkamai organizuoja savo darbą.

 3.9. Taupiai naudoja vandenį ir elektros energiją.

 3.10. Teisės aktuose nustatyta tvarka periodiškai atestuojasi.

 3.11. Vykdo kitus mokyklos direktoriaus ar direktoriaus pavaduotojo ūkio reikalams vienkartinio pobūdžio pavedimus.

\_\_\_\_\_\_\_\_\_\_\_\_\_\_\_\_\_\_\_\_